wannaphong/clean_thaiwikipedia huggingface dataset:
# อำเภอสวาต
อำเภอสวาต (, ,) รู้จักกันในชื่อ หุบเขาสวาต เป็นอำเภอในเขตมะลากันด์ แคว้นไคเบอร์ปัคตูนควา ประเทศปากีสถาน อำเภอนี้เป็นสถานที่ท่องเที่ยวที่มีชื่อเสียงในด้านความงามของธรรมชาติอันน่าทึ่ง โดยมีประชากร 2,309,570 คนตามสำมะโนแห่งชาติ ค.ศ. 2017 และเป็นอำเภอที่มัขนาดใหญ่เป็นอันดับที่ 15 ในแคว้นไคเบอร์ปัคตูนควา
 
อำเภอสวาตตั้งอยู่ตรงกลางหุบเขาสวาตที่เป็นพื้นที่ทางภูมิศาสตร์ทางธรรมชาติรอบแม่น้พสวาต หุบเขานี้เคยเป็นจุดศูนย์กลางของศาสนาพุทธตอนต้นของอารยธรรมคันธาระโบราณ (โดยหลักคือศาสนาพุทธคันธาระ) ซึ่งศาสนาพุทธจำนวนหนึ่งดำรงอยู่ในหุบเขาจนถึงคริสต์ศตวรรษที่ 17 หลังจากพื้นที่ส่วนใหญ่หันมานับถืออิสลาม สวาตยังเป็นจุดศนย์กลางของฮินดูชาฮีและรัฐสุลต่านสวาต ในช่วงต้นคริสต์ศตวรรษที่ 19 สวาตกลายเป็นรัฐอิสระภายใต้ไซดูบาบา รัฐสวาตกลายเป็นรัฐมหาราชาภายใต้อำนาจเหนือประเทศราชของอังกฤษในฐานะส่วนหนึ่งของบริติชราชใน ค.ศ. 1918
 
หลังการแบ่งอินเดียและปากีสถานเป็นเอกราชใน ค.ศ. 1947 สวาตยอมรับเข้าไปในประเทศปากีสถานในเครือจักรภพและคงสถานะรัฐมหาราชาปกครองตนเองจนกระทั่งถูกผนวกอย่างเป็นทางการและรวมเข้ากับปากีสถานตะวันตกและกลายเป็นส่วนหนึ่งของแคว้นแนวหน้าเหนือ-ตะวันตก (ปัจจุบันคือแคว้นไคเบอร์ปัคตูนควา) ใน ค.ศ. 1969 แคว้นนี้ถูกยึดครองโดยกลุ่ม Tehrik-i-Taliban ในช่วงปลาย ค.ศ. 2007 จนกระทั่งปากีสถานเข้าควบคุมใหม่ในช่วงกลาง ค.ศ. 2009
 
อำเภอสวาตตั้งอยู่ในระดับความสูงเฉลี่ย  ทำให้อำเภอนี้สภาพภูมิอากาศเย็นและชื้นกว่าพื้นที่อื่นของปากีสถาน ด้วยป่าไม้เขียวชอุ่ม ทุ่งหญ้าอัลไพน์เขียวขจี และภูเขาที่ปกคลุมด้วยหิมะ ทำให้สวาตเป็นหนึ่งในสถานที่ท่องเที่ยวยอดนิยมมากที่สุดของประเทศ
 
 ศัพทมูลวิทยา 
ชื่อ "สวาต" มาจากแม่น้ำสวาต ในฤคเวทเรียกแม่น้ำสวาตเป็น Suvāstu ซึ่งมีความหมายตรงตัวว่า "ที่อยู่อาศัยงาม" 
บางคนเสนอแนะว่าชื่อภาษาสันสกฤตอาจหมายถึง "น้ำสีฟ้าใส" อีกทฤษฎีหนึ่งมาจากคำว่าสวาตมีต้นตอจากศัพท์ภาษาสันสกฤตว่า เศวต  ที่ใช้สื่อถึงความใสสะอาดของแม่น้ำ สำหรับชาวกรีกโบราณ แม่น้ำนี้รู้จักกันในชื่อ Soastus ฝาเสี่ยน ผู้แสวงบุญชาวจีน กล่าวถึงสวาตเป็น Su-ho-to บางตำนานระบุว่าชื่อนี้มาจากชื่อเผ่าสวาตีที่เคยปกครองภูมิภาคนี้
 
 ประชากร 
thumb|ภาพถ่ายมีนโกรา เมืองใหญ่สุดในอำเภอสวาต – พฤษภาคม ค.ศ. 2014
 

 
ในช่วงที่มีการจัดทำสำมะโน ค.ศ. 2017 อำเภอนี้มีผู้อยู่อาศัย 270,974 ครัวเรือนและมีประชากร 2,308,624 คน ในจำนวนนี้แบ่งเป็นชาย 1,171,947 คนและหญิง 1,136,545 คน อัตราเพศแลอัตราผู้อ่านออกเขียนได้ในสวาตอยู่ที่ร้อยละ 50.27 ในจำนวนนี้ผู้ชายอยู่ในร้อยละ 65.25 และผู้หญิงอยู่ในร้อยละ 35.10 ประชากร 695,821 คน (30.14%) อาศัยอยู่ในเมือง และประชากรร้อยละ 31.45 มีอายุต่ำกว่า 10 ขวบ ประชากร 1,811 คน (0.08%) ในอำเภอมาจากชนกลุ่มน้อยทางศาสนา
 
 อ้างอิง 

 
บรรณานุกรม

 

 
แหล่งข้อมูลอื่น

 Visit Swat Valley
 Swat Valley Photos
# ตำบลบ้านโขด
บ้านโขด เป็นตำบลหนึ่งในอำเภอเมืองชลบุรี จังหวัดชลบุรี พื้นที่ตำบลอยู่ในความรับผิดชอบของเทศบาลเมืองชลบุรี 

 ประวัติ 
เดิมพื้นที่บริเวณนี้มีคลองเล็ก ๆ สายหนึ่ง มีต้นน้ำอยู่บริเวณสี่แยกทางไปพนัสนิคมไหลมาตามทางเกวียนผ่านหน้าวัดโพธิ์และที่ปลายคลองจะไหลลงสู่อ่าวไทย จึงทำให้พื้นที่บริเวณนี้เกิดจากน้ำที่ทำการชะดินมาทับถมจนเป็นเนินโขดและเรียกพื้นที่บริเวณนี้ว่า คลองบ้านโขด ปัจจุบันมีชื่อเรียกว่า คลองสังเขป

 ที่ตั้งและอาณาเขต 
ตำบลบ้านโขดมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดกับตำบลบางทราย (อำเภอเมืองชลบุรี)
 ทิศตะวันออก ติดกับตำบลบ้านสวน (อำเภอเมืองชลบุรี)
 ทิศใต้ ติดกับตำบลมะขามหย่ง (อำเภอเมืองชลบุรี)
 ทิศตะวันตก ติดกับอ่าวไทย

 ชุมชน 
ชุมชนในตำบลบ้านโขดมี 8 ชุมชน ได้แก่
 ชุมชนบ่อหลังบ้าน
 ชุมชนหลังวัดน้อย
 ชุมชนราษฎร์ประสิทธิ์
 ชุมชนโพธิ์พิพิธ
 ชุมชนจิตต์ประสาน
 ชุมชน 3 อ.
 ชุมชนชลธารสำราญรมย์
 ชุมชนเทพประสาท

 ประชากร 
จากการสำรวจเมื่อปี พ.ศ. 2566 ตำบลบ้านโขดมีประชากรทั้งสิ้น 5,471 คน รายละเอียดตามตารางมีดังนี้

 ส่วน  ชาย  หญิง  รวม  จำนวนบ้าน ตำบลบ้านโขด  2,584  2,887  5,471  2,647 รวม  2,584  2,887  5,471  2,647ที่มา: สำนักบริหารการทะเบียน กรมการปกครอง

 สถานที่สำคัญ 
 วัดโพธิ์
 วัดน้อย
# หนังสือเยเรมีย์
หนังสือเยเรมีย์  เป็นหนังสือเล่มที่ 2 ในหมวดผู้เผยพระวจนะยุคหลังในคัมภีร์ฮีบรู และเป็นเล่มที่ 2 ในหมวดผู้เผยพระวจนะในพันธสัญญาเดิมของศาสนาคริสต์ คำนำในเยเรมีย์ 1:1–3 ระบุว่าหนังสือเยเรมีย์เป็น "ถ้อยคำของเยเรมีย์บุตรของฮิลคียาห์" ในบรรดาผู้เผยพระวจนะทั้งหมด เยเรมีย์เป็นบุคคลที่เปิดเผยชัดเจนที่สุด โดยใคร่ครวญกับบารุคผู้เป็นอาลักษณ์ถึงเรื่องบทบาทผู้รับใช้พระเจ้าของตนที่แทบไม่มีข่าวดีให้กับผู้ฟัง 

หนังสือเยเรมีย์มีจุดมุ่งหมายเพื่อเป็นข้อความถึงชาวยิวที่ตกเป็นเชลยในบาบิโลน โดยอธิบายถึงภัยพิบัติแห่งการตกเป็นเชลยว่าเป็นการทรงตอบสนองของพระเจ้าต่อการนับถือพระต่างชาติของชาวอิสราเอล: เยเรมีย์กล่าวว่าผู้คนก็เหมือนกับภรรยาที่ไม่ซื่อสัตย์และบุตรที่ก่อกบฏ ความไม่ซื่อสัตย์และความเป็นกบฏของพวเขาทำให้ไม่อาจหลีกเลี่ยงการพิพากษา แม้ว่าขณะเดียวก็มีการเล็งถึงอนาคตที่มีการฟื้นฟูและพันธสัญญาใหม่ คำเผยพระวจนะที่แท้จริงของเยเรมีย์อาจเป็นส่วนกวีนิพนธ์ของบทที่ 1 –25 และหนังสือเยเรมีย์โดยรวมนั้นได้รับการแก้ไขเพิ่มเติมอย่างมากโดยผู้ติดตามของผู้เผยพระวจนะเยเรมีย์ (อาจรวมถึงอาลักษณ์บารุคที่เป็นสหายของเยเรมีย์)  และนักเขียนสายเฉลยธรรมบัญญัติในรุ่นหลัง 

หนังสือเยเรมีย์มีการแยกเป็น 2 ฉบับที่แตกต่างกันแต่มีความเกี่ยวข้องกัน ฉบับหนึ่งคือฉบับภาษาฮีบรู อีกฉบับหนึ่งคือฉบับแปลภาษากรีกที่เป็นที่รู้จักมาจากเซปทัวจินต์ ช่วงเวลาที่เขียนสองฉบับนี้ (ฉบับภาษากรีกและภาษาฮีบรู) อาจระบุได้จากข้อเท็จจริงที่ว่าฉบับภาษากรีกแสดงมุมมองตามแบบอย่างของช่วงต้นยุคเปอร์เซีย ส่วนฉบับมาโซเรติก (คือฉบับภาษาฮีบรู)  แสดงมุมมองซึ่งยังไม่ถึงสิ่งที่เกิดขึ้นจริงจนกว่าถึงศตวรรษที่ 2 ของก่อนคริสตกาล แม้ว่าเป็นที่รู้กันในยุคเปอร์เซียแล้ว

 โครงสร้าง 
(นำมาจาก  A Brief Introduction to the Old Testament ของ Michael D. Coogan แหล่งอื่น ๆ อาจมีการแบ่งที่แตกต่างออกไปเล็กน้อย)

เป็นการยากที่จะแบ่งโครงสร้างในหนังสือเยเรมีย์ อาจเป็นเพราะหนังสือมีประวัติการเรียบเรียงที่ยาวนานและซับซ้อน สามารถแบ่งอย่างคร่าว ๆ ได้เป็น 6 ส่วน:
บทที่ 1–25 (เนื้อหาส่วนแรกสุดและแก่นหลักของข้อความของเยเรมีย์)
บทที่ 26–29 (เนื้อหาชีวประวัติและปฏิสัมพันธ์กับผู้เผยพระวจนะคนอื่น ๆ)
บทที่ 30–33 (พระสัญญาของพระเจ้าเรื่องการฟื้นฟู รวมถึง "พันธสัญญาใหม่" ของเยเรมีย์ ซึ่งการตีความในศาสนายูดาห์แตกต่างจากในศาสนาคริสต์)
บทที่ 34–45 (ส่วนใหญ่เกี่ยวกับปฏิสัมพันธ์กับเศเดคิยาห์และการล่มสลายของเยรูซาเล็ม)
บทที่ 46–51 (การลงโทษของพระเจ้าต่อบรรดาประชาชาติรอบอิสราเอล)
บทที่ 52 (ภาคผนวกที่เป็นการเล่าซ้ำเรื่องใน  2 พงศ์กษัตริย์)2 พงศ์กษัตริย์ 24:18-25:30
# แท จิน-อา
โช บัง-ฮอน (ฮันกึล: 조방헌; เกิดวันที่ 16 กุมภาพันธ์ พ.ศ. 2496) เป็นที่รู้จักกันดีในชื่อบนเวทีว่า แทจินอา  เป็นนักร้องและนักเอนเตอร์เทนเนอร์เพลงทร็อตชาวเกาหลีใต้ เขาเดบิวต์ในปี พ.ศ. 2516 ด้วยเพลง "My Heart Express Train" และมีชื่อเสียงเพิ่มขึ้นอย่างรวดเร็วด้วยเพลง "Memory of a Blue Hill" ตั้งแต่ปี พ.ศ. 2545 เขาได้เป็นผู้จัดรายการวิทยุบน KBS Radio 2 ชื่อรายการ Tae Jin Ah Show Show Show ปรากฏตัวในรายการ Golden Oldies  ของ เคบีเอสและ 1 ทีวี บ่อยครั้ง

 ชีวิตส่วนตัว 
เขามีลูกชายสองคนชื่อ
 เอรู (ชื่อเกิด โจ ซอง-ฮย็อน) นักร้องและนักแต่งเพลงเคป็อป
 โช ยู-มย็อง ผู้ก่อตั้ง วายเอ็มซีเอนเตอร์เทนเมนต์ และ CEO ของ สวิงเอนเตอร์เทนเมนต์

 ผลงาน 

 ภาพยนตร์ 
ปีชื่อบทบาทอ้างอิง 2000 Taga King (타가킹)cameo 2006 Hotel M: Gangster's Last Draw (마강호텔)

 รางวัลและการเสนอชื่อเข้าชิง 
 Golden Disc Awards 
ปีหมวดหมู่ผลงานที่ได้รับการเสนอชื่อผลลัพธ์อ้างอิง 1989Main Prize "Ok Kyung-yi"  (옥경이)   1990 "Woman Who Doesn't Even Look at a Mirror" (거울도 안 보는 여자)   1995 "Love Is Gone"  (가버린 사랑)   1998 "Lover"  (애인)   1999 Achievement Award   2000 Main Prize "Not Everyone Can Fall in Love" (사랑은 아무나 하나)   2001Trot Award "Good For You"  (잘났어 정말)   2002 "Love Is Not A Joke" (사랑은 장난이 아니야)   2003 "Fool"  (바보)   2004 "Companion"  (동반자)  

 Seoul Music Awards 
ปีหมวดหมู่ผลงานที่ได้รับการเสนอชื่อผลลัพธ์อ้างอิง1991 Grand Prize Woman Who Doesn't Even Look at a Mirror (거울도 안보는 여자)  Main Prize   2000   2001   2016 Trot Award  

 Mnet Asian Music Awards 
ปีหมวดหมู่ผลงานที่ได้รับการเสนอชื่อผลลัพธ์อ้างอิง 2000 Judges' Choice Award "Not Everyone Can Fall in Love" (사랑은 아무나 하나)    2010 Adult Music Award   

 Mnet Asian Music Awards 
ปีหมวดหมู่ผลงานที่ได้รับการเสนอชื่อผลลัพธ์อ้างอิง 2000 Judges' Choice Award "Not Everyone Can Fall in Love" (사랑은 아무나 하나)    2010 Adult Music Award   

 ตำแหน่งทูต 
 Daesong (DS) SLK Group Ambassador (2021)
# เครื่องหมายยศนายทหารชั้นประทวนและพลสมัครกองทัพเรือเนโท
แผนภาพเปรียบเทียบ เครื่องหมายยศนายทหารชั้นประทวนและพลสมัครกองทัพเรือเนโท  แสดงให้เห็นยศและเครื่องหมายของนายทหารชั้นประทวนและลูกเรือในกองทัพเรือของประเทศสมาชิกเนโท เนโทรักษา "ระดับยศมาตรฐาน" ไว้เพื่อพยายามจับคู่ยศทหารของประเทศสมาชิกทุกประเทศกับยศที่สอดคล้องกันที่สมาชิกคนอื่น ๆ ถูกกำหนดไว้ในเอกสาร STANAG 2116 ซึ่งมีชื่ออย่างเป็นทางการว่า 

 นายทหารชั้นประทวนและอื่น ๆ (OR 1–9)
# เครื่องหมายยศนายทหารชั้นสัญญาบัตรกองทัพเรือเนโท
แผนภาพเปรียบเทียบ เครื่องหมายยศนายทหารชั้นสัญญาบัตรกองทัพเรือเนโท  ภายใต้ชั้นยศมาตรฐานของเนโท สิ่งนี้มีประโยชน์ในการสร้างความอาวุโสในหมู่เจ้าหน้าที่ที่ทำหน้าที่มียศเท่ากันภายในโครงสร้างการบังคับบัญชาข้ามชาติ

ชั้นยศที่นำหน้าด้วย OF- (นายทหารชั้นสัญญาบัตร) และ WO- (นายดาบ) ได้รับการจัดตั้งขึ้นในเอกสาร STANAG 2116 ซึ่งมีชื่ออย่างเป็นทางการว่า 

ในกองทัพเรือหลายแห่ง สองยศแยกกันจะอยู่ในระดับ OF-1 ยศเฉพาะเหล่านี้ เป็นที่รู้จักในชื่อต่าง ๆ ในกองทัพเรือต่าง ๆ โดยทั่วไปจะให้ระดับอย่างเป็นทางการน้อยกว่าเป็น "OF-1a" (อาวุโสกว่า) และ "OF-1b" (อาวุโสน้อยกว่า)

 นายทหาร (OF-1 – 10) 

 นายดาบ (WO-1 – 5) 
นายดาบมีตำแหน่งต่ำกว่านายทหาร และสูงกว่านายทหารชั้นประทวนและพลสมัคร ในสหรัฐอเมริกา พันดาบ  เป็นนายทหารชั้นสัญญาบัตร

นายดาบ (WO) ใช้สำหรับนายดาบของสหรัฐเท่านั้นNATO STANAG 2116 Edition 6 Note 6 ประเทศที่ไม่อยู่ในรายการใช้เฉพาะยศนายทหารประจำ ไม่มีนายดาบ หรือนายดาบจะถือเป็น OR (ตำแหน่งอื่น/ทหารเกณฑ์)
# ยูยะ โฮซูมิ
ยูยะ โฮซูมิ (, เกิด 14 ธันวาคม 1993『TVガイドVOICE STARS vol.29』 東京ニュース通信社、2024年3月25日発行、89頁、) เป็นนักพากย์ชายชาวญี่ปุ่น เกิดที่จังหวัดฟุกุชิมะ มีชื่อเล่นว่าโฮซูมิง (ほずみん)

 ชีวประวัติ 
เดิมทีใฝ่ฝันที่จะเป็นคาเมนไรเดอร์ เนื่องจากอิทธิพลของคาเมนไรเดอร์คูกะที่เคยดูเมื่อตอนที่เขาอยู่ชั้นประถมศึกษา มีนักแสดงที่เคารพคือ โจ โอดางิริ ซึ่งแสดงในคาเมนไรเดอร์คูกะ และเป็นเหตุผลที่ทำให้เขาตัดสินใจประกอบอาชีพในวงการบันเทิง หลังจากนั้นเขาได้เรียนรู้เกี่ยวกับอาชีพนักพากย์ในคาเมนไรเดอร์เดนโอ จึงได้ตัดสินใจเป็นนักพากย์
# ฟุตซอลไทยลีก ฤดูกาล 2567
ฟุตซอลไทยลีก ฤดูกาล 2567 หรือ เอ็มอีเอ ฟุตซอลไทยลีก ฤดูกาล 2567 ตามชื่อผู้สนับสนุนคือการไฟฟ้านครหลวง เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของสมาคมกีฬาฟุตบอลแห่งประเทศไทย ในพระบรมราชูปถัมภ์ และการกีฬาแห่งประเทศไทย จัดขึ้นเป็นครั้งที่ 17 ในปี พ.ศ. 2567 ซึ่งในฤดูกาลนี้มี 14 ทีมที่เข้าร่วมการแข่งขัน โดยจะแข่งขันในระบบเหย้า-เยือน

 สโมสร 
 สโมสรที่เข้าและออกจากไทยลีก 
 ตกชั้นสู่ไทยลีก 2 
 เอ็นที ฟุตซอลคลับ 
 มหาวิทยาลัยภาคตะวันออกเฉียงเหนือ

 เลื่อนชั้นสู่ไทยลีก 
 วายเอฟเอ ศรีราชา
 เจที ทรัค นครราชสีมา

+สโมสรที่ตั้งสนามเหย้าอันดับฤดูกาล 2566การท่าเรือ เอเอสเอ็มกรุงเทพมหานคร (คลองเตย)โกดังสเตเดียม4เกษมบัณฑิตกรุงเทพมหานคร (มีนบุรี)ยิมเนเซี่ยมชั้น 12 มหาวิทยาลัยเกษมบัณฑิต วิทยาเขตร่มเกล้า9เจที ทรัค นครราชสีมานครราชสีมาวงษ์ชวลิตกุล อินดอร์สเตเดียม  3 (ไทยลีก 2)ธรรมศาสตร์ สแตลเลี่ยนปทุมธานียิมเนเซียม 6 มหาวิทยาลัยธรรมศาสตร์ ศูนย์รังสิต5นนทบุรี ฟุตซอลคลับนนทบุรีลำโพสเตเดียม8บลูเวฟ ชลบุรีชลบุรี (เมืองชลบุรี)อาคารโรงฝึกกีฬาอเนกประสงค์ มหาวิทยาลัยการกีฬาแห่งชาติ วิทยาเขตชลบุรี3แบงค็อก บีทีเอสกรุงเทพมหานคร (มีนบุรี)อาคารเฉลิมพระเกียรติ 72 พรรษา6แบล็คเพิร์ล ยูไนเต็ดประจวบคีรีขันธ์ไอมาเน่ เลิศนิมิตร สเตเดียม2ฟุตซอลไทยอาร์มี่กาญจนบุรีอาคารสุรสิงหนาท กองพลทหารราบที่ 912ราชนาวีกรุงเทพมหานคร (บางนา)สนามภูติอนันต์ บางนา10ราชภัฏเพชรบุรีเพชรบุรีสนามยิมเนเซียม 1 มหาวิทยาลัยราชภัฏเพชรบุรี7วายเอฟเอ ศรีราชาชลบุรี (พนัสนิคม)ยิมเนเซียม โรงเรียนหัวถนนวิทยา1 (ไทยลีก 2)สุราษฎร์ธานีสุราษฎร์ธานีช้างตาปีอารีนา11ห้องเย็นท่าข้ามสมุทรสาครท่าข้ามสนามชัย1

 ตารางคะแนน 
 อันดับ 

 อันดับตามสัปดาห์ 

 ผลการแข่งขันที่ลงเล่น 

 ผลการแข่งขัน 

 สถิติประจำฤดูกาล 

 ผู้ทำประตูสูงสุด 
ดาวซัลโว MEA ฟุตซอลไทยลีก

 อันดับที่ ผู้เล่น สโมสร ประตู1 รีอัง โกมีสห้องเย็นท่าข้าม242 พีระพล สัตย์ซื่อแบงค็อก บีทีเอส233 วิภูษณะ เปี่ยมสวัสดิ์ราชนาวี22 4 นาตัน อานัลดูการท่าเรือ เอเอสเอ็ม 20 ศุภวุฒิ เถื่อนกลางบลูเวฟ ชลบุรี6 พีรพล ตากิ่มนอกธรรมศาสตร์ สแตลเลี่ยน19

 ผู้ผ่านบอลสูงสุด 

อันดับที่ผู้เล่นสโมสรผ่านบอล1 รีอัง โกมีสห้องเย็นท่าข้าม212 ธีระภัทร เหมือนศรีธรรมศาสตร์ สแตลเลี่ยน15 3 จิรวัฒน์ สอนวิเชียรธรรมศาสตร์ สแตลเลี่ยน 14 เวนเดล เม็งดึชห้องเย็นท่าข้าม 5 เชาว์วาลา ศรีอาวุธแบงค็อก บีทีเอส 13 ฟาบรีซีอูแบล็คเพิร์ล ยูไนเต็ด 7 มาร์กุช วีนีซียุสการท่าเรือ เอเอสเอ็ม 12 ธนาธิป แสงสังข์ธรรมศาสตร์ สแตลเลี่ยน ธนโชติ เสาะแสวงแบงค็อก บีทีเอส อธิปพงศ์ มุ่นพลายห้องเย็นท่าข้าม

 รางวัล 
 รางวัลประจำฤดูกาล 
 รางวัล ผู้ชนะ สโมสร ผู้จัดการทีมยอดเยี่ยมประจำฤดูกาล ธิอาโก้ นูเนส รัปป์ ห้องเย็นท่าข้าม ผู้เล่นยอดเยี่ยมประจำฤดูกาล ณรงค์ศักดิ์ วิงวอน ห้องเย็นท่าข้าม ผู้ทำประตูสูงสุดประจำฤดูกาล รีอัง โกมีส ห้องเย็นท่าข้าม ผู้รักษาประตูยอดเยี่ยมประจำฤดูกาล คณิศร ภู่พันธ์ การท่าเรือ เอเอสเอ็ม ผู้ตัดสินยอดเยี่ยมประจำฤดูกาล พรณรงค์ ไกรรอด
# ริกะ คินูงาวะ
ริกะ คินูงาวะ (, เกิด 17 ธันวาคม 1993) เป็น นักพากย์หญิงชาวญี่ปุ่น เกิดที่โตเกียว เคยอยู่ค่าย FIRST WIND ปัจจุบันไม่สังกัดค่ายใด ส่วนสูง 157 ซม.
# มิวะ โคฮินาตะ
มิวะ โคฮินาตะ (, 22 มีนาคม 1975 –) เป็น นักพากย์ ผู้บรรยาย และ นักแสดง ชาวญี่ปุ่น เกิดที่โตเกียว เคยใช้ชื่อว่า มิวะ สึงิฮาระ (杉原 美和) และ มิวะ สึกิโนฮาระ (月野原 みわ) เคยสังกัดค่ายโพรดักชันเบาบับ, เก็งกิโปรเจกต์, และ รีแมกซ์ มาก่อน แต่ตั้งแต่ 1 เมษายน 2019 ไม่สังกัดค่ายใด
# ฟุตบอลชิงแชมป์แห่งชาติอาเซียน รุ่นอายุไม่เกิน 19 ปี 2024
การแข่งขัน ฟุตบอลอาเซียนชิงแชมป์เยาวชนอายุไม่เกิน 19 ปี 2024 เป็นการแข่งขันครั้งที่ 19 ของฟุตบอลอาเซียนชิงแชมป์เยาวชนอายุไม่เกิน 19 ปี ซึ่งจัดขึ้นโดยสหพันธ์ฟุตบอลอาเซียน การแข่งขันครั้งนี้จัดการแข่งขันที่ประเทศอินโดนีเซีย ระหว่างเดือนกรกฎาคม พ.ศ. 2567. นี่เป็นครั้งแรกที่การแข่งขันเปลี่ยนชื่อเป็นการแข่งขันชิงแชมป์อาเซียน. ผู้เล่นที่เกิดก่อนหรือหลังวันที่ 1 มกราคม พ.ศ. 2548 สามารถเข้าร่วมทัวร์นาเมนต์นี้ได้.

ทีมที่เข้าร่วม
ไม่มีการคัดเลือก, และผู้เข้าแข่งขันทั้งหมดได้เข้าสู่การแข่งขันรอบสุดท้าย. 12 ทีมด้านล่างนี้ที่มาจากชาติสมาชิกของเอเอฟเอฟเข้าร่วมการแข่งขันดังนี้:

ทีมสมาคมจำนวนครั้งที่เข้าร่วมผลงานดีที่สุดครั้งที่ผ่านมาฟุตบอลออสเตรเลียครั้งที่ 9ชนะเลิศ (2006, 2008, 2010, 2018, 2019)เอฟเอ บรูไน ดีเอสครั้งที่ 11รอบแบ่งกลุ่ม (10 สมัย)เอฟเอฟ กัมพูชาครั้งที่ 13รอบแบ่งกลุ่ม (12 สมัย)เอฟเอ อินโดนีเซียครั้งที่ 12ชนะเลิศ (2013,2024)ลาว เอฟเอฟครั้งที่ 13รองชนะเลิศ (2022)เอฟเอ มาเลเซียครั้งที่ 15ชนะเลิศ (2018, 2022)เมียนมาร์ เอฟเอฟครั้งที่ 15ชนะเลิศ (2003, 2005)ฟิลิปปินส์ เอฟเอฟครั้งที่ 11รอบแบ่งกลุ่ม (10 สมัย)เอฟเอ สิงคโปร์ครั้งที่ 14อันดับที่ 3 (2003)สมาคมกีฬาฟุตบอลแห่งประเทศไทยครั้งที่ 18ชนะเลิศ (2002, 2009, 2011, 2015, 2017)เอฟเอฟ ติมอร์-เลสเตครั้งที่ 10อันดับที่ 3 (2013)เวียดนาม เอฟเอฟครั้งที่ 18ชนะเลิศ (2007)

 การจับสลาก 
การจับสลากอย่างเป็นทางการของทัวร์นาเมนต์จัดขึ้นในวันที่ 30 พฤษภาคม พ.ศ. 2567 ที่ จาการ์ตา, ประเทศอินโดนีเซีย เวลา 16:00 น. (GMT+07:00) ตำแหน่งในโถเป็นไปตามความคืบหน้าของแต่ละทีมตามครั้งก่อนหน้านี้. อินโดนีเซียในฐานะเจ้าบ้านได้ถูกกำหนดให้อยู่ในโถ 1 และตำแหน่ง เอ1 โดยอัตโนมัติ.

โถ 1โถ 2โถ 3โถ 4 (H)

(H): เจ้าภาพทัวร์นาเมนต์

สนามแข่งขัน
ซูราบายา สนามกีฬาเกอโลราบุงโตโม สนามกีฬาเกอโลรา 10 พฤศจิกายน ความจุ: 46,806 ความจุ: 20,000200px200px

รอบแบ่งกลุ่ม
กลุ่ม เอ

 กลุ่ม บี 

 กลุ่ม ซี 

 ตารางคะแนนของทีมรองชนะเลิศ 
ทีมรองชนะเลิศที่ดีที่สุดจากสามกลุ่มจะได้ผ่านเข้าสู่ รอบแพ้คัดออก.

 รอบแพ้คัดออก 
ในรอบแพ้คัดออก, การดวลลูกโทษ เป็นวิธีใช้ตัดสินหาผู้ชนะถ้าจำเป็น.

สายการแข่งขัน

 รอบรองชนะเลิศ 

 นัดชิงอันดับที่ 3 

 รอบชิงชนะเลิศ 

ผู้ทำประตู

ดูเพิ่ม
 ฟุตบอลชิงแชมป์แห่งชาติอาเซียน รุ่นอายุไม่เกิน 16 ปี 2024
# ทากาฮิเดะ อิชิอิ
ทากาฮิเดะ อิชิอิ (石井 孝英いしい たかひで,  3 มิถุนายน 1993) เป็นนักพากย์ชายชาวญี่ปุ่น เกิดที่จังหวัดอิบารากิ สังกัด WITH LINE
# ทฤษฎีบทมูลฐานของทฤษฎีกาลัว
ในคณิตศาสตร์ ทฤษฎีบทมูลฐานของทฤษฎีกาลัว หรือ ทฤษฎีบทหลักมูลของทฤษฎีกาลัว  เป็นทฤษฎีบทเชื่อมโยงระหว่างโครงสร้างของภาคขยายฟีลด์บางประเภทและกรุป ทฤษฎีบทนี้ได้ชื่อตาม เอวาริสต์ กาลัว ผู้พัฒนาทฤษฎีกาลัว

ในรูปแบบที่ง่ายที่สุด ทฤษฎีบทกล่าวว่าหากระบุภาคขยายฟีลด์  ที่เป็นภาคขยายจำกัดและกาลัวมา แล้วจะมีการสมนัยแบบหนึ่งต่อหนึ่งระหว่างฟีลด์ระหว่างกลาง (intermediate field) และสับกรุปของกรุปกาลัวของภาคขยายฟีลด์ 

 คำอธิบายการสมนัย 
สำหรับภาคขยายจำกัด การสมนัยระหว่างฟีลด์ระหว่างกลางและกรุปสร้างได้ดังนี้

 สำหรับแต่ละสับกรุป  ของ  จะสามารถสร้างฟีลด์ตรึง (fixed field)  ซึ่งเป็นเซตที่ประกอบไปด้วยสมาชิกของ  ที่ถูกตรึงไว้ภายใต้ทุกฟังก์ชันอัตสัณฐานใน 
 สำหรับแต่ละฟีลด์ระหว่างกล่าง  ของ  จะสามารถสร้างสับกรุป  ซึ่งเป็นเซตของฟังก์ชันอัตสัณฐานใน  ที่ตรึงทุกสมาชิกของ 

ทฤษฎีบทมูลฐานกล่าวว่าการสมนัยข้างต้นเป็นการสมนัยแบบหนึ่งต่อหนึ่งก็ต่อเมื่อ  เป็นภาคขยายกาลัว

ในกรณีที่  ไม่เป็นภาคขยายกาลัว แล้วจะได้ว่าการสมนัยข้างต้นส่งสับกรุปของ  ไปยังฟีลด์ระหว่างกลางของ  แบบหนึ่งต่อหนึ่ง และส่งฟีลด์ระหว่างกลางของ  ไปยังสับกรุปของ  แบบทั่วถึงเท่านั้น
# กระทรวงธุรกิจและการค้า
กระทรวงธุรกิจและการค้า (, ย่อ DBT) เป็นกระทรวงหนึ่งของรัฐบาลสหราชอาณาจักร จัดตั้งเมื่อวันที่ 7 กุมภาพันธ์ ค.ศ. 2023 จากการสับเปลี่ยนคณะรัฐมนตรีภายใต้รัฐบาลของริชี ซูแน็ก เป็นการรวมหน่วยงานของกระทรวงการค้าระหว่างประเทศ และถ่ายโอนหน้าที่รับผิดบางส่วนจากกระทรวงยุทธศาสตร์ธุรกิจ พลังงานและอุตสาหกรรม

 ภูมิหลัง 
 การจัดตั้ง 
กระทรวงจัดตั้งเมื่อวันที่ 7 กุมภาพันธ์ ค.ศ. 2023 เป็นการรวมหน่วยงานระหว่างกระทรวงการค้าระหว่างประเทศ กับกระทรวงยุทธศาสตร์ธุรกิจ พลังงานและอุตสาหกรรม โดยรัฐมนตรีและข้าราชการฝ่ายพลเรือนของกระทรวงยุทธศาสตร์ธุรกิจฯ ได้รับการถ่ายโอนตำแหน่งมาทำงานที่กระทรวงใหม่

คณะรัฐมนตรีได้อธิบายว่า การจัดตั้งกระทรวงใหม่ จะช่วยให้ "มีความเป็นหนึ่งเดียวและชัดเจนสำหรับธุรกิจภายในรัฐบาล มุ่งเน้นไปที่การเติบโตของเศรษฐกิจด้วยกฎระเบียบที่ดีขึ้น มีข้อตกลงการค้าใหม่ในต่างประเทศ และฟื้นฟูเยียวยาผู้ประกอบการในประเทศ"  Text was copied from this source, which is available under an Open Government Licence v3.0. © Crown copyright.

 หน้าที่รับผิดชอบ 
เป้าหมายและหน้าที่รับผิดชอบของกระทรวงตามคำอธิบายของคณะรัฐมนตรี มีดังนี้
 สร้างโอกาสการเติบโตทางเศรษฐกิจในทุกภาคส่วน
 สนับสนุนธุรกิจโดยการปรับปรุงการเข้าถึงแหล่งเงินทุน และสร้างระบบกฎระเบียบที่เอื้อประโยชน์ต่อการประกอบธุรกิจ
 ส่งเสริมธุรกิจของสหราชอาณาจักรในเวทีโลกและดึงดูดการลงทุนมูลค่าสูง รวมถึงผ่านข้อตกลงการค้าเสรีกับประเทศอินเดีย และชาติพันธมิตรที่มีความสำคัญอื่น ๆ
 ส่งเสริมตลาดที่มีการแข่งขัน และแก้ไขพฤติกรรมบิดเบือนตลาดเพื่อสนับสนุนการเติบโต ขณะเดียวกันยังเป็นการปกป้องสิทธิของผู้บริโภค
 สนับสนุนการค้าเสรี
 รับประกันความมั่นคงทางเศรษฐกิจและความยืดหยุ่นของห่วงโซ่อุปทาน
 สนับสนุนการเติบโตทางเศรษฐกิจและนวัตกรรม โดยใช้ประโยชน์จากอิสรภาพหลังออกจากสมาชิกสหภาพยุโรป และลดภาระทางกฎระเบียบที่ไม่จำเป็น
 ออกกฎหมายกำหนดระดับการให้บริการขั้นต่ำสำหรับภาคส่วนบริการสาธารณะที่มีความสำคัญ และทบทวน ปฏิรูป คงไว้ และ/หรือยกเลิกกฎหมายของสหภาพยุโรปที่ยังคงใช้อยู่ภายในเดือนธันวาคม ค.ศ. 2023

 การตรวจสอบ 
ตั้งแต่วันที่ 26 เมษายน ค.ศ. 2023 การทำงานของกระทรวงจะได้รับการตรวจสอบโดยคณะกรรมาธิการธุรกิจและการค้าของสภาสามัญชน ซึ่งเป็นการเปลี่ยนชื่อจากคณะกรรมธิการยุทธศาสตร์ธุรกิจ พลังงานและอุตสาหกรรม โดยคณะกรรมการใหม่นี้จะรวมหน้าที่ความรับผิดชอบของคณะกรรมาธิการการค้าระหว่างประเทศที่ถูกยุบไปด้วย
# ตำบลมะขามหย่ง
มะขามหย่ง เป็นตำบลหนึ่งในอำเภอเมืองชลบุรี จังหวัดชลบุรี พื้นที่ตำบลอยู่ในความรับผิดชอบของเทศบาลเมืองชลบุรี 

 ประวัติ 
เดิมพื้นที่บริเวณตลาดทรัพย์สินเป็นที่ดินของกองทัพเรือ บริเวณนั้นจะมีต้นมะขามเก่าแก่ต้นหนึ่งขึ้นอยู่รากของมันหย่งขึ้นเนื่องจากถูกน้ำทะเลเซาะเอนลงแต่ไม่ล้ม จนกลายเป็นเอกลักษณ์ของพื้นที่บริเวณนั้น ชาวบ้านจึงเรียกบริเวณนี้ว่า บ้านมะขามหย่ง ตามรากของมะขามที่หย่งขึ้น และกลายเป็นชื่อของตำบลในปัจจุบัน

 ที่ตั้งและอาณาเขต 
ตำบลมะขามหย่งมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดกับตำบลบ้านโขด (อำเภอเมืองชลบุรี)
 ทิศตะวันออก ติดกับตำบลบ้านสวน (อำเภอเมืองชลบุรี)
 ทิศใต้ ติดกับตำบลบางปลาสร้อย (อำเภอเมืองชลบุรี)
 ทิศตะวันตก ติดกับอ่าวไทย

 ชุมชน 
ชุมชนในตำบลมะขามหย่งมี 6 ชุมชน ได้แก่
 ชุมชนเสริมสันติ
 ชุมชนไกรเกรียงยุค
 ชุมชนศรีนิคม
 ชุมชนตรอกก๊วน
 ชุมชนสองวัดทรัพย์สินร่วมใจ
 ชุมชนรวมใจชาวมะขามหย่ง

 ประชากร 
จากการสำรวจเมื่อปี พ.ศ. 2566 ตำบลมะขามหย่งมีประชากรทั้งสิ้น 5,014 คน รายละเอียดตามตารางมีดังนี้

 ส่วน  ชาย  หญิง  รวม  จำนวนบ้าน ตำบลมะขามหย่ง  2,398  2,616  5,014  2,528 รวม  2,398  2,616  5,014  2,528ที่มา: สำนักบริหารการทะเบียน กรมการปกครอง

 สถานที่สำคัญ 
 วัดอุทยานนที
 วัดกลาง
 วัดเครือวัลย์
 คริสตจักรชลบุรี ภาค 7
# เอเอ็นเอวิงส์
เอเอ็นเอวิงส์  เป็นสายการบินระดับภูมิภาคสัญชาติญี่ปุ่น ที่มีฐานการบินหลักและสำนักงานใหญ่ที่ท่าอากาศยานนานาชาติอิตามิในโอซากะโดยเป็นสายการบินลูกของออล นิปปอน แอร์เวย์"会社概要 ." ANA Wings. Retrieved on 12 May 2016. "本社所在地 〒144-8515　東京都大田区羽田空港3-3-2" สายการบินก่อตั้งขึ้นเมื่อวันที่ 1 ตุลาคม ค.ศ. 2010 ในการควบรวมกิจการระหว่างสายการบินแอร์เน็กซต์ แอร์เซ็นทรัล และแอร์ นิปปอน เน็ตเวิร์ก

ฝูงบิน
thumb|บอมบาร์ดิเอร์ คิว400 ของเอเอ็นเอวิงส์
thumb|โบอิง 737-500 ของเอเอ็นเอวิงส์ในอดีต
thumb|บอมบาร์ดิเอร์ คิว300 ของเอเอ็นเอวิงส์ในอดีต

 ฝูงบินปัจจุบัน 
ณ เดือนกรกฎาคม ค.ศ. 2024 เอเอ็นเอวิงส์มีเครื่องบินประจำการในฝูงบินดังนี้:

+ ฝูงบินของเอเอ็นเอวิงส์เครื่องบินประจำการคำสั่งซื้อผู้โดยสารหมายเหตุWYรวมโบอิง 737-80039—8158166ปฏิบัติการให้กับเอเอ็นเอ  JA51AN สวมลวดลายสตาร์อัลไลแอนซ์บอมบาร์ดิเอร์ แดช 8 คิว40024——7474สามลำปล่อยเช่าให้แก่โออาร์ซี【プレスリリース】今後の機材計画及び2020年度事業計画について オリエンタルエアブリッジสามลำสวมลวดลายคิเม็ตสึ โนะ ไยบะรวม63—
เอเอ็นเอวิงส์มีอายุฝูงบินเฉลี่ย 13.1 ปี

 ฝูงบินในอดีต 
เอเอ็นเอวิงส์เคยให้บริการเครื่องบินดังต่อไปนี้:

+ ฝูงบินในอดีตของเอเอ็นเอวิงส์ เครื่องบิน เริ่มประจำการ ปลดประจำการโบอิง 737-50019952020บอมบาร์ดิเอร์ แดช 8 คิว30020102014
# ตำบลบ้านปึก
บ้านปึก เป็นตำบลหนึ่งในอำเภอเมืองชลบุรี จังหวัดชลบุรี พื้นที่ตำบลอยู่ในความรับผิดชอบของเทศบาลเมืองอ่างศิลา มีเนื้อที่ประมาณ 5.54 ตารางกิโลเมตร

 ประวัติ 
คำว่า บ้านปึก มาจากคำว่าหนองปึกหรือหนองปลัก คำว่าปึกหรือปลักในสมัยก่อนหมายถึงบริเวณที่เลี้ยงกระบือ จากคำบอกเล่าของผู้สูงอายุ สมัยก่อนมีหนองน้ำขนาดใหญ่อยู่บริเวณหมู่ที่ 1 ตำบลบ้านปึก ซึ่งเป็นพื้นที่ที่มีความอุดมสมบูรณ์ ปัจจุบันบริเวณหนองน้ำได้ถูกถมเป็นที่อยู่อาศัย

 ที่ตั้งและอาณาเขต 
ตำบลบ้านปึกมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดกับตำบลอ่างศิลา (อำเภอเมืองชลบุรี)
 ทิศตะวันออก ติดกับตำบลเสม็ด (อำเภอเมืองชลบุรี)
 ทิศใต้ ติดกับตำบลแสนสุข (อำเภอเมืองชลบุรี)
 ทิศตะวันตก ติดกับตำบลแสนสุขและตำบลอ่างศิลา (อำเภอเมืองชลบุรี)

 การแบ่งเขตการปกครอง 
 การปกครองส่วนภูมิภาค 
ตำบลบ้านปึกแบ่งออกเป็น 7 หมู่บ้าน ดังนี้
 หมู่ทึ่ 1 บ้านปึกใหญ่
 หมู่ทึ่ 2 บ้านสวนมะม่วง
 หมู่ทึ่ 3 บ้านปึกเล็ก
 หมู่ทึ่ 4 บ้านหนองยี่พร้า
 หมู่ทึ่ 5 บ้านสวนหมาก
 หมู่ทึ่ 6 บ้านหนองเพชร
 หมู่ทึ่ 7 บ้านมาบหม้อ

 ชุมชน 
ชุมชนในตำบลบ้านปึกมี 7 ชุมชน ได้แก่
 ชุมชนบ้านปึกใหญ่สามัคคี
 ชุมชนบ้านสวนมะม่วง
 ชุมชนบ้านปึกเล็ก
 ชุมชนบ้านหนองยี่พร้า
 ชุมชนบ้านสวนหมาก
 ชุมชนบ้านหนองเพชร
 ชุมชนบ้านมาบหม้อ

 ประชากร 
จากการสำรวจเมื่อปี พ.ศ. 2566 ตำบลบ้านปึกมีประชากรทั้งสิ้น 5,471 คน รายละเอียดตามตารางมีดังนี้

 ส่วน  ชาย  หญิง  รวม  จำนวนบ้าน ตำบลบ้านปึก  4,393  5,185  9,578  5,585 รวม  4,393  5,185  9,578  5,585ที่มา: สำนักบริหารการทะเบียน กรมการปกครอง
# อินทิราพอยต์
อินทิราพอยต์  เป็นบริเวณตอนใต้สุดของดินแดนประเทศอินเดีย โดยเป็นหมู่บ้านในอำเภอนิโคบาร์ เกาะเกรตนิโคบาร์ หมู่เกาะอันดามันและนิโคบาร์ ประเทศอินเดีย อินทิราพอยต์ตั้งอยู่ในหมู่บ้านเกรตนิโคบาร์

เกาะรนโด เกาะทางเหนือสุดของอินโดนีเซียในอำเภอซาบัง จังหวัดอาเจะฮ์ เกาะสุมาตรา ตั้งอยู่ทางใต้ของเกาะลิตเติลอันดามัน 163 กิโลเมตร และจากอินทิราพอยต์ 145 กิโลเมตรหรือ 80 ไมล์ทะเล ทางอินเดียและอินโดนีเซียเลื่อนชั้นท่าเรือน้ำลึกซาบังภายใต้ความร่วมมือเชิงกลยุทธ์ทางทหารและเศรษฐกิจเพื่อปกป้องช่องทางระหว่างเกาะเกรตนิโคบาร์กับเกาะรนโด (ประมาณเดือนพฤษภาคม ค.ศ. 2019)India seeks to aid Indonesia in developing port in Aceh, Economic Times, 19 May 2018. ซึ่งอยู่ห่างจากอินทิราพอยต์เพียง 612 กิโลเมตรหรือ 330 ไมล์ทะเล

 ศัพทมูลวิทยา 
หมู่บ้านนี้ได้รับการตั้งชื่อเป็นอินทิราพอยต์ตามอดีตนายกรัฐมนตรี อินทิรา คานธี ในอดีตมีชื่อว่า พิกมาเลียนพอยต์ (Pygmalion Point) และ พาร์สันส์พอยต์ (Parsons Point) พื้นที่นี้ได้รับการเปลี่ยนชื่อเพื่ออุทิศแด่อินทิรา คานธีในช่วงกลางคริสต์ทศวรรษ 1980 สมาชิกรัฐสภาท้องถิ่นเป็นผู้ประกาศเรื่องดังกล่าวเมื่ออินทิรา คานธีเยี่ยมชมประภาคารท้องถิ่นเมื่อวันที่ 19 กุมภาพันธ์ ค.ศ. 1984 พิธีเปลี่ยนชื่ออย่างเป็นทางการเกิดขึ้นเมื่อวันที่ 10 ตุลาคม ค.ศ. 1985

 ประวัติ 
ประภาคารอินทิราพอยต์เปิดใช้บริการในวันที่ 30 เมษายน ค.ศ. 1972Indira Point Lighthouse, Directorate General of Lighthouses and Lightships, Ministry of Shipping.Indira Point Lighthouse: 4.25 m of subsidence in the 26 Dec 2004 earthquake

ในเหตุการณ์แผ่นดินไหวในมหาสมุทรอินเดีย ค.ศ. 2004 ปลายทางใต้สุดของอินทิราพอยต์ที่อยู่ห่างจากจุดศูนย์กลางแผ่นดินไหวทางเหนือ 500 กิโลเมตร จมลงไป  หลังแผ่นดินไหว และพลเมืองหลายคนหายไปในสึนามิที่ตามมาหลังจากนั้น ครอบครัว 16-20 ครอบครัวที่อาศัยอยู่ถัดจากประภาคารและนักวิทยาศาสตร์ 4 คนที่กำลังศึกษาเต่ามะเฟืองหายสาบสูญIslands' death toll could reach 15,000 by Luke Harding. Sydney Morning Herald, 1 January 2005.

 เขตบริหาร 
หมู่บ้านอยู่ภายใต้การบริหารของปัญจยาตลักษมีนครList of Villages , Integrated Management Information System (IMIS), Ministry of Drinking Water and Sanitation.

 ประชากร 
หมู่บ้านนี้สูญเสียพลเมืองจำนวนมากจากสึนามิ ค.ศ. 2004 โดยสำมะโนแห่งชาติ ค.ศ. 2011 บึนทึกว่าอินทิราพอยต์เหลือผู้อยู่อาศัยเพียง 4 ครัวเรือน อัตราการรู้หนังสืออยู่ที่ร้อยละ 85.19